b'\n_START_ARTICLE_\nProvins (by)\n_START_SECTION_\nHistorie\n_START_PARAGRAPH_\nByen Provins ble i sin tid anlagt eksplisitt for \xc3\xa5 v\xc3\xa6re vertskap for en \xc3\xa5rlig festival og marked. Hertugen av Champagne, som hersket i den historiske provinsen Champagne 950-1316, la vekt p\xc3\xa5 utvikle handelen, og flere av byene i hertugd\xc3\xb8mmet hadde en gunstig beliggenhet langs handelsruter fra nord til s\xc3\xb8r._NEWLINE_Dokumenter tyder p\xc3\xa5 at Provins var etablert som befestet by allerede i 802. I l\xc3\xb8pet av 1000- og 1100-tallet var byen fullt befestet. Hertugen utviklet gjennom middelalderen fire byer som befestede markedsplasser: Troyes, Lagny, Bar-sur-Aube og Provins. Av disse er det i dag bare Provins som har beholdt sin opprinnelige middelalderkarakter, med bevarte murer.'